Təxəllüs
Təxəllüs (ərəbcədən tərcüməsi, təxmis edilmiş, yəni götürülmüş ad) - adətən şairlərin, yazıçıların, rəssamların və digər şəxslərin işlətdikləri obrazlı ləqəb, ad. Hazırda internetdə saysız-hesabsız nikneymlərə ("nickname" ingilis dilində ləqəb, təxəllüs deməkdir), qısaca, niklərə rast gəlmək olur. Müxtəlif insanlara məxsus olan bu niklərin başlıca vəzifəsi virtual aləmdə öz sahibini anonim saxlamaq və onu uydurma ad altında gizlətməkdir. Bu baxımdan nikləri təxəllüslərin müasir forması hesab etmək olar. Çünki, təxəllüslər də ilk dəfə yarananda məhz müəlliflərini gizli saxlamaq funksiyası daşımışdır.